title: Xavfsizlik texnikasi - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 168/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslik8.01 Xavfsizlik texnikasi
  muammolari
  Kompyuterlar va ularning tashqi qurilmalari bir-biriga ulanishi
  kerak boʻlgan elektr qurilmalar boʻlib, buning uchun bir qancha
  kabellar va elektr toki manbai talab etiladi. Bunga tarmoq
  yaratish uchun bir nechta kompyuterni kabellar yordamida
  ulash imkoniyatini qoʻshsangiz, atrof simlarga toʻlib ketadi.
  Buning natijasida yuzaga kelishi mumkin boʻlgan xavfsizlik
  texnikasi muammolarining oldini olish uchun oddiy ehtiyot
  choralarini koʻrish mumkin.
  Ideal holatda, kompyuterlarni oʻrnatish puxta rejalashtirilgan
  boʻlishi, kabellar esa yaxshilab berkitilishi va ishga xalaqit
  qilmasligi kerak. Ammo koʻpincha bunday boʻlmaydi. Bu
  kabellar juda xavfli boʻlishi, kimdir ularga qoqilib ketishi
  mumkin. Agar kabellar osilib turgan boʻlsa va xavfsizlik
  texnikasi muammolarini keltirib chiqarayotgan bo‘lsa, sim
  bogʻichlardan foydalanib, ularni mahkamlab birlashtirish va
  odamlardan uzoqroq tutish mumkin.
  Ichimliklarning toʻkilib ketishi!
  Kompyuter va qurilmalarning aksariyati elektr toki manbaiga
  ulangan holda ishlaydi. Shu sababli ham tok urish xavfidan
  saqlanish uchun ehtiyot boʻlish zarur.
  Agar kompyuteringiz yoki qurilmangiz ustiga ichimlik toʻkilib
  ketsa, unga zarar yetishi va siz jarohatlanishingiz mumkin!
  Qurilmaga tasodifan ziyon yetkazmaslik yoki oʻzingizga
  shikast yetmasligi uchun kompyuteringiz oldiga ichimlik
  qoʻymasligingiz kerakligi aytilgan boʻlsa kerak. (8.01-rasm).
  Toʻkilib ketgan ichimlik qanday muammo keltirib chiqarishi
  mumkin? Maʼlumotlar kompyuterning komponentlari orasida
  elektr toki yordamida harakatlanadi. Elektr toki manbaiga
  ulangan holatda ushbu komponentlarga suyuqlik toʻkilib
  ketadigan boʻlsa, ikkita nuqta tasodifan bir-biriga ulanib
  qolishi va sxemaning buzilishiga olib kelishi mumkin.
  Nima yuz berishi mumkin? Bu klaviatura, asosiy plata, xotira
  yoki protsessorga taʼsir qilishi mumkin.
  8.01-rasm. Kompyuteringiz ustiga ichimlik toʻkib yuborishdan
  ehtiyot boʻling!
  Klaviaturangiz ustiga ichimlik toʻkilib ketsa, nima qilish kerak?
  |
  | |